stanford-oval/wikipedia huggingface dataset:
Riijärvi

| Riijärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Luhanka
Koordinaatit:  61°48′55″N, 25°38′42″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Päijänteeseen 
Järvinumero:  14.221.1.221
Mittaustietoja
Pinnankorkeus:  95,3 m  
Pituus:  350 m  
Leveys:  170 m  
Rantaviiva:  0,865 km  
Pinta-ala:  4,005 ha  
Saaria:  ei saaria 
 fiRiijärvi 
Riijärvi  on Keski-Suomessa Luhangalla Rekolankylän lähellä sijaitseva järvi.
Maantietoa

Järven pinta-ala on 4,0 hehtaaria, se on 350 metriä pitkä ja 150 metriä leveä. Järvellä ei ole kartan mukaan saaria.  Sen rantaviivan pituus on 850 metriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 95,3 metriä mpy.
Biogeokemia

Biogeokemia on tieteenala, jossa yhdistyvät kemiallisten, fysikaalisten, geologisten ja biologisten prosessien ja reaktioiden tutkimus, mikä kattaa luonnolliseen ympäristöön sisältyvät asiat (mukaan lukien biosfääri, kryosfääri, hydrosfääri, pedosfääri, ilmakehä ja litosfääri). Erityisesti biogeokemia on kemiallisten elementtien kierron, kuten hiilen ja typen, sekä niiden sekä keskinäisen vuorovaikutuksen että niiden
vuorovaikutuksen eläviin olentoihin, niiden kuljetuksen biologisten systeemien läpi maapallon mittakaavassa, läpi aikojen, tutkimusta. Alue keskittyy kemiallisiin kiertoihin, jotka joko aiheutuvat biologisesta toiminnasta tai on vaikutusta siihen. Erityisesti on pianotettu hiilen, typen, rikin ja fosforin kiertojen tutkimusta. Biogeokemia on systeemitiedettä, joka muistuttaa läheisesti systeemiekologiaa.[lähde? ]
Aiheesta muualla

Wikimedia Commonsissa on kuvia tai muita tiedostoja aiheesta .
http://www.kantti.net/sarjat/asiaa-ilmastonmuutoksesta/6
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Rovaniemen mellakka 1968

Rovaniemen mellakka tapahtui pääsiäislauantaina huhtikuussa 1968 Rovaniemen keskustassa kun 200–300 nuoren joukko kivitti poliisiautoja ja särki ikkunoita sekä sytytti roskalaatikoita tuleen. Poliisi sai joukon hajaantumaan noin parin tunnin jälkeen ja parikymmentä nuorta pidätettiin. Mellakoiden syynä arveltiin olleen protestointi Suomessa silloin voimassa ollutta rukouspäivien huvikieltoa vastaan sekä nuorison kokoontumistilojen puute Rovaniemellä.
Bimalendu Mukherjee

Bimalendu Mukherjee (bengaliksi বিমলেন্দু মুখোপাধ্যায়; 2. tammikuuta 1925 Länsi-Bengali – 22. tammikuuta 2010) oli intialainen muusikko. Hän oli ensisijaisesti sitaristi, mutta soitti monia muitakin soittimia ja lauloi. Hän myös kehitti ja muokkasi perinteisiä soittimia, kuten sitaria, surbaharia ja veenaa. Mukherjee saavutti menestystä esiintymisillään ja radiolähetyksillään 1940-luvulta 1960-luvun alkuun. 1960-luvulta alkaen hän koulutti useita oppilaita, joiden joukossa oli Anupama Bhagwat. Hän myös kirjoitti tutkielmia ja kommentaareja musiikkiaiheista.
Mukherjee sai varhaisen koulutuksensa nykyisen Bangladeshin alueella ja opiskeli myöhemmin geologiaa, josta sai maisterin arvon Kalkutan yliopistosta vuonna 1948. Hän toimi Bhilain mineraalivarojen vastuuhenkilönä vuosina 1955–1983. Tämän jälkeen hän pääsi Indira Kala Sangeet Vishwavidyalaya -taideoppilaitoksen vararehtoriksi Khairagarhissa.
Mukherjee lähetettiin vuonna 1962 Neuvostoliittoon tutustumaan maan mineraalien etsimiseen tarkoitettuun järjestelmään. Samalla hän tutustui eurooppalaiseen musiikkiin Moskovan konservatoriossa. Hän vieraili monissa muissakin maissa tutustumassa niiden musiikkiperinteisiin, musiikkikasvatusjärjestelmiin ja esittäviin taiteisiin. Mukherjee edusti Intiaa International Society for Music Educationin kansainvälisessä konferenssissa.
Myös Mukherjeen pojasta Budhaditya Mukherjeesta tuli muusikko.
Ravitsemustiede

Ravitsemuspyramidi. Suositukset esitellään usein diagrammein.
Ravitsemustiede on tieteenala, joka tutkii ihmisen ravitsemukseen liittyviä kysymyksiä huomioiden niin fyysiset, psyykkiset, sosiaaliset ja kulttuurilliset tekijät. Näiden pohjalta pyritään löytämään ratkaisukeinoja kansallisiin ja kansainvälisiin ravitsemusongelmiin sekä yksilö- että väestötasolla.
Ravitsemustiedettä voi opiskella Helsingin yliopistossa ja Itä-Suomen yliopistossa, Kuopiossa. Vain Kuopiosta valmistuu ravitsemusterapeutteja (Terveystieteiden maisterin tutkinto). Helsingistä valmistuu elintarviketieteiden maistereita, jotka sijoittuvat työelämässä ravitsemusasiantuntijan töihin esimerkiksi järjestöihin ja elintarvikeyrityksiin.
Aiheesta muualla

Fineli- Terveyden ja hyvinvoinnin laitoksen elintarvikkeiden koostumustietopankki]
Ravitsemustiede Itä-Suomen yliopistossa (Opintopolku.fi) (Arkistoitu – Internet Archive)
Ravitsemustiede: Mihin valmistuneet ovat sijouttuneet? (töissä.fi)
Voutilainen, ym. / Helsingin yliopisto: Ravitsemustieteen perusteita
Suomen ravitsemustieteen yhdistys ry
Bimbo (Keski-Afrikka)

| Bimbo |
| --- | --- |
 Bimbo
 Koordinaatit: 4°15′N, 18°25′E 
Valtio:  Keski-Afrikan tasavalta
Prefekuuri:  Ombella-M'poko
Väkiluku (2003):  124 176
Infobox OKVirheellinen NIMI-arvo: 
Bimbo on Ombella-M'pokon prefektuurin pääkaupunki Keski-Afrikan tasavallassa. Vuonna 2003 sen asukasluku oli 124 176 joten se on maan toiseksi suurin kaupunki Banguin jälkeen.
Apex Predator – Easy Meat

| Apex Predator – Easy Meat Napalm Death |
| --- | --- | --- |

Studioalbumin tiedot
 Julkaistu: 27. tammikuuta 2015
 Tuottaja(t): Russ Russell
 Kesto: 39.57
 Levy-yhtiö: Century Media
Napalm Deathin muut julkaisut
| Napalm Death / Insect Warfare 2013 | Apex Predator – Easy Meat 2015 | Coded Smears and More Uncommon Slurs 2018 |
Apex Predator – Easy Meat on brittiläisen grindcoreyhtye Napalm Deathin 15. studioalbumi, joka julkaistiin 27. tammikuuta 2015 levymerkillä Century Media.
Kappaleet

Apex Predator – Easy Meat – 3.46
Smash a Single Digit – 1.25
Metaphorically Screw You – 2.05
How the Years Condemn – 2.43
Stubborn Stains – 3.02
Timeless Flogging – 2.26
Dear Slum Landlord... – 1.59
Cesspits – 3.33
Bloodless Coup – 2.31
Beyond the Pale – 3.03
Stunt Your Growth – 2.06
Hierarchies – 3.13
One-Eyed – 2.48
Adversarial / Copulating Snakes – 5.17
Kokoonpano

Shane Embury – basso
Mark “Barney” Greenway – laulu
Mitch Harris – kitara, taustalaulu
Danny Herrera – rummut
Arvostelut

Imperiumi: 8½/10
Inferno:
Kaaoszine: 7/10
Aiheesta muualla

Apex Predator – Easy Meat Discogsissa. (englanniksi)
Albumi Apex Predator – Easy Meat Encyclopaedia Metallum -sivustolla (englanniksi)
Biman kieli

| Bima |
| --- | --- |
 Sumbawassa puhuttu biman kieli.
Tiedot
Alue:   Indonesia
Virallinen kieli:  –
Puhujia:  55 000
Sija:  ei 100 suurimman joukossa
Kielitieteellinen luokitus
Kielikunta:  austronesialaiset kielet
Kieliryhmä:  malaijilais-polynesialaiset kielet keski-malaijilais-polynesialaiset kielet
ISO 639-3:  bhp
 Ohje 
Bima on malaijilais-polynesialaisiin kieliin kuuluva kieli, jota puhuvat samannimiseen etniseen ryhmään kuuluvat ihmiset Sumbawan saarella, Indonesiassa. Biman katsotaan olevan elinvoimainen ja sen lähimpiä sukulaiskieliä ovat mm. sangar, kedang ja sika. Bima jaetaan viiteen päämurteeseen. Kielellä on noin 55 000 puhujaa.
Kielellä ei ole kirjoitettua muotoa.
Rasen-Antholz

| Rasen-Antholz Rasun-Anterselva Antholz-Anterselva Anterselva Antholz |
| --- | --- |
 Antholzin laakso.
 vaakuna
 Rasen-Antholz
 Koordinaatit: 46°47′0″N, 12°3′0″E 
Valtio:  Italia
Autonominen alue:  Trentino-Etelä-Tiroli
Maakunta:  Etelä-Tiroli
Pinta-ala:  
 – Kokonaispinta-ala:  121,1 km²
Väkiluku (2010):  2 871
 – Väestötiheys:  24 as./km²
Aikavyöhyke:  UTC+1
 – Kesäaika:  UTC+2
Postinumero:  39030
Suuntanumero(t):  0474
 
 Kotisivu 
Infobox OKVirheellinen NIMI-arvo: 
Rasen-Antholz (ital. Rasun-Anterselva; myös nimillä Antholz-Anterselva, Anterselva tai Antholz) on kunta Trentino-Etelä-Tirolin autonomisella alueella ja Etelä-Tirolin maakunnassa Pohjois-Italiassa lähellä Itävallan rajaa.
Paikkakunnalla puhutaan suurimmaksi osaksi saksaa. Marraskuussa 2010 Rasen-Antholzissa oli 2 871 asukasta. Pinta-ala on 121,1 neliökilometriä.
Rasen-Antholz on tunnettu talviurheilualue, etenkin ampumahiihtopaikkakuntana. Siellä on järjestetty lajin maailmanmestaruuskilpailut vuosina 1975, 1976, 1983, 1995, 2007 ja 2020. Paikkakunnalla on myös jokavuotinen ampumahiihdon maailmancupin osakilpailu.
Aiheesta muualla

Kuvia tai muita tiedostoja aiheesta Rasen-Antholz Wikimedia Commonsissa
Etelä-Tirolin maakunta
Ahrntal |
Aldein |
Algund |
Altrei |
Andrian |
Auer |
Badia |
Barbian |
Bolzano |
Brenner |
Brixen |
Bronzolo |
Bruneck |
Burgstall |
Corvara |
Deutschnofen |
Eppan |
Feldthurns |
Franzensfeste |
Freienfeld |
Gais |
Gargazon |
Glurns |
Graun im Vinschgau |
Gsies |
Hafling |
Innichen |
Jenesien |
Kaltern |
Karneid |
Kastelbell-Tschars |
Kastelruth |
Kiens |
Klausen |
Kuens |
Kurtatsch |
Kurtinig |
Laas |
Laives |
Lajen |
Lana |
Latsch |
Laurein |
La Val |
Lüsen |
Mals |
Mareo |
Margreid |
Marling |
Martell |
Meran |
Mölten |
Montan |
Moos in Passeier |
Mühlbach |
Mühlwald |
Nals |
Naturns |
Natz-Schabs |
Neumarkt |
Niederdorf |
Olang |
Partschins |
Percha |
Pfalzen |
Pfitsch |
Plaus |
Prad |
Prags |
Prettau |
Proveis |
Rasen-Antholz |
Ratschings |
Riffian |
Ritten |
Rodeneck |
Salorno |
San Martin de Tor |
Sand in Taufers |
Santa Cristina Gherdëina |
St. Leonhard in Passeier |
St. Lorenzen |
St. Martin in Passeier |
St. Pankraz |
Sarntal |
Schenna |
Schlanders |
Schluderns |
Schnals |
Sëlva |
Sexten |
Sterzing |
Stilfs |
Taufers im Münstertal |
Terenten |
Terlan |
Tiers |
Tirol |
Tisens |
Toblach |
Tramin |
Truden |
Tscherms |
Ulten |
Unsere Liebe Frau im Walde-St. Felix |
Urtijëi |
Vadena |
Vahrn |
Villanders |
Villnöß |
Vintl |
Völs am Schlern |
Vöran |
Waidbruck |
Welsberg-Taisten |
Welschnofen
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Backstage Alliance

Backstage Alliance on vuonna 2007 perustettu suomalainen levy-yhtiö, joka syntyi, kun Wolfgang Records ja Merceedees Tuotanto -levy-yhtiöt yhdistyivät. Yhtiön toimistot sijaitsevat Helsingissä.
Backstage Alliance on Suomen musiikkikustantajat ry:n jäsen.
Yhtyeet

45 Degree Woman
Electric Boys
Bloodpit
Hanoi Rocks
Johanna Iivanainen
Kastor
McQueen
Michael Monroe
Pariisin kevät
Reino & The Rhinos
Samettivallankumous
Sorry and the Sinatras
Soul Captain Band
Tuvalu
Underwater Sleeping Society
The Wildhearts
Backstage Alliance on myös julkaissut The Hellacoptersien ja The Bellraysien tuotantoa Suomessa.
Aiheesta muualla

Viralliset sivut (Arkistoitu – Internet Archive)
Backstage Rock Shop -verkkokauppa, jossa myydään mm. Backstage Alliancen artistien tuotteita
Biogeokemiallinen kierto

Biogeokemiallinen kierto tarkoittaa kemiallisten aineiden, kuten hiilen, hapen ja fosforin, kiertoa eliöiden ja elottoman ympäristön välillä. Eliöt ottavat aineita maaperästä ja ilmasta, ja aineet kulkevat ravintoketjuissa ja -verkoissa. Luonnon kiertokulussa aineita palautuu luontoon eliöiden kuollessa ja energia kiertää eliöiden elintoiminnoissa. Alkuaineet kiertävät ilman, maan, veden ja niiden eliöiden muodostamassa biosfäärissä, johon kuuluvat ihmiskunta ja sen kuluttajakehä. Hiilen kiertokulussa metsät ovat hiilinieluja, mikä on tärkeää viime aikojen ilmakehän CO2-pitoisuuden kasvun takia. Vesi kiertää luonnossa, kun sadevesi synnyttää puroja ja jokia, jotka virtaavat lampiin, järviin ja meriin. Vesistöistä ja kasveista vettä haihtuu vesihöyrynä pilviin, jotka tuovat sateen. Typen kiertokulku on toinen tärkeä biokemiallinen kierto. Ihmiskunta on lisännyt ilmakehän typpipitoisuutta teollisuuden ja liikenteen päästöillään. Maatalouden lannoitteet lisäävät maaperän ja vesistöjen typpipitoisuutta.
Aiheesta muualla

Kuvia tai muita tiedostoja aiheesta Biogeokemiallinen kierto Wikimedia Commonsissa
Renate Götschl

| Mitalit | Mitalit | Mitalit |  |
| --- | --- | --- | --- |
|  Renate Götschl 2008 |  Renate Götschl 2008 |  Renate Götschl 2008 |  |
Maa:   Itävalta
Naisten alppihiihto
|  Olympialaiset  |  Olympialaiset  |  Olympialaiset  |  |
|  Hopeaa | Salt Lake City 2002 | alppiyhdistetty |  |
|  Pronssia | Salt Lake City 2002 | syöksylasku |  |
| MM-kilpailut  | MM-kilpailut  | MM-kilpailut  |  |
|  Kultaa | Sestriere 1997 | alppiyhdistetty |  |
|  Kultaa | Vail 1999 | syöksylasku |  |
|  Kultaa | Åre 2007 | joukkuekilpailu |  |
|  Hopeaa | Vail 1999 | alppiyhdistetty |  |
|  Hopeaa | Vail 1999 | supersuurpujottelu |  |
|  Hopeaa | St. Anton 2001 | syöksylasku |  |
|  Hopeaa | Bormio 2005 | joukkuekilpailu |  |
|  Pronssia | Bormio 2005 | syöksylasku |  |
|  Pronssia | Åre 2007 | supersuurpujottelu |  |
Renate Götschl (s. 6. elokuuta 1975 Judenburg) on entinen itävaltalainen alppihiihtäjä.
Olympialaisissa Götschl saavutti hopeaa alppiyhdistetyssä ja pronssia syöksylaskussa Salt Lake Cityn kisoissa. Maailmanmestaruuden hän voitti alppiyhdistetyssä 1997,  syöksylaskussa 1999 sekä joukkuekilpailussa 2007. Lisäksi hänellä on useita muita himmeimpiä mitaleita MM-kisoista.
Maailmancupin kokonaiskisan hän voitti vuonna 2000. Syöksycupin voittoja on kertynyt viisi ja supersuurpujottelucupin voittoja kolme. Osakilpailuvoittoja on 46 ja palkintokorokepaikkoja 110. Ensimmäinen voitto maailmancupissa tuli vuonna 1993 pujottelussa.
Götschl ilmoitti uransa lopettamisesta elokuussa 2009.
Voitot > Syöksylasku

| Päivä | Paikka |
| --- | --- |
7. joulukuuta 1996:  Vail
18. tammikuuta 1998:  Altenmarkt
27. marraskuuta 1998:  Lake Louise
28. marraskuuta 1998:  Lake Louise
27. helmikuuta 1999:  Åre
5. maaliskuuta 1999:  St. Moritz
19. helmikuuta 2000:  Åre
25. helmikuuta 2000:  Innsbruck
17. joulukuuta 2000:  St. Moritz
13. tammikuuta 2001:  Haus
26. tammikuuta 2002:  Cortina d'Ampezzo
2. helmikuuta 2002:  Åre
18. tammikuuta 2003:  Cortina d'Ampezzo
12. maaliskuuta 2003:  Lillehammer Hafjell
20. joulukuuta 2003:  St. Moritz
10. tammikuuta 2004:  Veysonnaz
10. maaliskuuta 2004:  Sestriere
15. tammikuuta 2005:  Cortina d'Ampezzo
10. maaliskuuta 2005:  Lenzerheide
28. tammikuuta 2006:  Cortina d'Ampezzo
13. tammikuuta 2007:  Altenmarkt
20. tammikuuta 2007:  Cortina d'Ampezzo
27. tammikuuta 2007:  San Sicario
14. maaliskuuta 2007:  Lenzerheide
Voitot > Pujottelu

| Päivä | Paikka |
| --- | --- |
14. maaliskuuta 1993:  Lillehammer Hafjell
Voitot > Super G

| Päivä | Paikka |
| --- | --- |
10. tammikuuta 1995:  Flachau
22. tammikuuta 1999:  Cortina d'Ampezzo
16. tammikuuta 2000:  Altenmarkt
27. helmikuuta 2000:  Innsbruck
16. maaliskuuta 2000:  Bormio
2. joulukuuta 2000:  Lake Louise
17. tammikuuta 2003:  Cortina d'Ampezzo
28. helmikuuta 2003:  Innsbruck
7. joulukuuta 2003:  Lake Louise
16. tammikuuta 2004:  Cortina d'Ampezzo
21. helmikuuta 2004:  Åre
12. tammikuuta 2005:  Cortina d'Ampezzo
14. tammikuuta 2005:  Cortina d'Ampezzo
3. joulukuuta 2006:  Lake Louise
16. joulukuuta 2006:  Reiteralm
26. tammikuuta 2007:  San Sicario
4. maaliskuuta 2007:  Tarvisio
Voitot > Alppiyhdistetty

| Päivä | Paikka |
| --- | --- |
19. joulukuuta 1993:  St. Anton
12. helmikuuta 2000:  Santa Caterina
13. tammikuuta 2002:  Saalbach-Hinterglemm
3. helmikuuta 2002:  Åre
Aiheesta muualla

Kotisivut
Renate Götschl Kansainvälinen hiihtoliitto (FIS). (englanniksi)
Naisten alppihiihdon maailmancupin kokonaiskilpailun voittajat
Backseat

| Backseat Peer Günt |
| --- | --- | --- |

Studioalbumin tiedot
 Äänitetty : 1986
 Julkaistu: 1986
 Tuottaja(t): T. T. Oksala
 Tyylilaji: hard rock
 Kesto: 32.26
 Levy-yhtiö: Euros Records
Peer Güntin muut julkaisut
| Through the Wall (EP) 1985 | Backseat 1986 | Bad Boys Are Here (EP) 1986 |
Backseat on suomalaisen hard rock -yhtye Peer Güntin toinen studioalbumi vuodelta 1986. Se sijoittui julkaisuajankohtanaan Suomen virallisen albumilistan ykkössijalle ja myi myöhemmin kultaa. Levyn kokonaismyyntimäärä Suomessa on noin 25 000 kappaletta. Albumin nimikkokappale ”Backseat” sekä toinen singlekappale ”Bad Boys Are Here” ovat yhtyeen uran tunnetuimpia hittejä, ja ensiksi mainittu on valittu yhtyeen parhaaksi kappaleeksi Radio Rockin Suurimmat yhtyeet -äänestyksessä.
Kappaleet

Backseat – 4.17
Let Her In – 3.32
Hole In The Door – 3.09
Lonely Little Spies – 3.34
Ya Walk Alone – 1.31
Bad Boys Are Here – 3.49
Lock’s On The Wrong Side – 3.18
I Take Your Money (And Honey) – 3.19
Down By The Shadow – 3.39
Liquor And Drugs – 2.01
Vuoden 1987 CD-painoksen bonusraidat
Bad Boys Are Here (Remix) – 5.44
Little Squeezer – 2.50
Kokoonpano

Peer Günt
Timo Nikki – kitara, laulu
Teijo Erkinharju – rummut
Teijo Kettula – basso, taustalaulu
Muut
Timo Kipahti (krediiteissä nimellä Hooli) – taustalaulu
T. T. Oksala – urut
Ravistettava, omskakas

| Ravistettava, omskakas – toisinajattelijan käsikirja |
| --- | --- |

Kirjailija:  Saku Tuominen ja Katja Lindroos
Kansitaiteilija:  Markko Taina
Kieli:  suomi
Genre:  elämäntaito
Kustantaja:  Tammi
Julkaistu:  2009
Ulkoasu:  sidottu
Sivumäärä:  200
ISBN:  978-951-31-5029-7
Löydä lisää kirjojaKirjallisuuden teemasivulta
Ravistettava, omskakas – toisinajattelijan käsikirja on vuonna 2009 ilmestynyt tv-tuottaja Saku Tuomisen ja tutkija Katja Lindroosin kirjoittama kirja elämänhallinnasta ja luovuudesta.
Tekijät sanovat kirjoittaneen oppaan keinoista, joilla voi oppia ”ravistamaan” – päästämään irti vanhoista tavoista ja tottumuksista. Tavoitteena on kyky selviytyä  haasteista ja kiireellisestä työelämästä. Kirjoittajien näkemyksen mukaan ravistaminen ei ole tekniikka vaan "tapa suhtautua elämään. Siihen tarvitaan paitsi uusia ideoita, myös uusia tapoja ideoida".
Aiheesta muualla

Riitta Korhonen: Hei luupää, vaihda asentoa[vanhentunut linkki]. Talouselämä 23.11.2009.
Riihimäen työväentalo Rity-talo

| Rity-talo> Riihimäen työväentalo |
| --- | --- |
 Riihimäen työväenyhdistyksen ensimmäinen työväentalo n. vuonna 1930.
Osoite:  Hämeenkatu 48–50, 11100 Riihimäki
Sijainti:  Keskusta, Riihimäki
Koordinaatit:  60°44′28″N, 24°46′33″E
Valmistumisvuosi:  1906 (ensimmäinen talo) 1963 (toinen talo)
Purkuvuosi:  1960-l. alku (ensimmäinen talo) 2021 (toinen talo)
Rakennuttaja:  Riihimäen Työväenyhdistys ry
Runkorakenne:  hirsi (ensimmäinen talo)
Julkisivumateriaali:  lauta (ensimmäinen talo)
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Riihimäen työväentalo eli Rity-talo oli Riihimäen keskustassa sijainnut työväentalo. Se purettiin vuonna 2021.
Historiaa

Riihimäen työväenyhdistys perustettiin vuonna 1903. Ensimmäinen työväentalo valmistui vuonna 1906. Suurlakon jälkeisessä innostuksessa taloa rakennettiin talkoovoimin, vaikka työ oli alun perin annettu urakalla tehtäväksi. Rakennustyöt oli aloitettu jo vuonna 1904, mutta 90 % tarvittavista varoista kerättiin vasta vuoden 1906 aikana. Mukana talkoissa oli myös Raittiusseuran väkeä.
Vuoden 1917 aikana taloa laajennettiin: sen salia suurennettiin ja taloon rakennettiin näyttämötilat ja vahtimestarin asunto.
Sisällissodan loppuvaiheessa, kun saksalaiset valtasivat Riihimäen, he ottivat punaisilta haltuunsa myös työväentalon. Valkoiset käyttivät taloa lähes vuoden sodan jälkeen ja kutsuivat sitä suojeluskuntataloksi. Työväenyhdistyskin sai käyttää taloa, mutta sen oli maksettava siitä vuokraa valtiolle. Toukokuussa 1919 talo julistettiin vapaaksi takavarikosta ja yhdistys sai sen itselleen. Tämän jälkeen työväenliikkeen jakautuminen sosialidemokraatteihin ja vasemmistososialisteihin aiheutti talosta kiistan, joka päätyi kihlakunnanoikeuteen saakka. Lopulta asia ratkaistiin sosialidemokraattien hyväksi vuonna 1922.
1920- ja 1930-lukujen vaihteessa taloa korjattiin jonkin verran ja siihen tehtiin peltikatto. Suurempiin korjauksiin, kuten keskuslämmityksen asentamiseen, eivät yhdistyksen varat riittäneet.
Vuonna 1939 alettiin suunnitella uuden talon rakentamista, mutta suunnitelma hautautui sodan syttymisen vuoksi. Siihen palattiin tosissaan vasta 1960-luvulla. Uusi talo valmistui vuonna 1963, ja nimikilpailun tuloksena se ristittiin Rity-taloksi. Uuden talon rakensi rakennusliike. Rahoitusta kerättiin talkootyöllä, etenkin bingoa ja tansseja järjestämällä.
1980-luvun alussa taloa kunnostettiin vuosittain sen verran, kuin taloustilanne salli. Vuonna 1991 valmistui rakennuksen laajempi peruskorjaus, jonka tuloksena talosta tuli pieni liikekeskus.
2010-luvulla kävi selväksi, että rakennuksen talotekniikka oli tullut tiensä päähän, ja sen säilyttäminen olisi vaatinut mittavan peruskorjauksen. Talo purettiin loppuvuonna 2021.
Rakennus

Vuonna 1963 valmistuneessa talossa oli juhlasali näyttämöineen, iso eteisaula, kolme kokoushuonetta sekä eri kokoisia liiketiloja.
Toimintaa työväentalolla

Sekä vanhalla että uudella talolla toimivat eri työväenjärjestöt, järjestettiin tansseja ja erilaisia tapahtumia, pelattiin bingoa ynnä muuta. Lisäksi ainakin alkuaikoina toimivat nuoriso-osasto, lasten raittiusosasto, työväennäyttämö sekä torvisoittokunta.
Risto Rinne

Risto Rinne voi tarkoittaa seuraavia henkilöitä:
Risto Rinne (yritysjohtaja), vuorineuvos ja Neste Oilin entinen toimitusjohtaja
Risto Rinne (professori), kasvatustieteen professori
Risto Rinne (jalkapalloilija), jalkapallo- ja jääpallomaalivahti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Risto Rinne”, voi hakea sivunnimihaulla, laajalla sivunnimihaulla tai tekstihaulla.
Aphanizomenon

| Aphanizomenon |
| --- | --- |
 Aphanizomenon flos-aquae
Tieteellinen luokittelu
Domeeni::  Bakteerit Bacteria
Kunta::  Eubacteria
Pääjakso::  Syanobakteerit Cyanobacteria
Luokka::  Cyanophyceae
Lahko::  Nostocales
Heimo::  Nostocaceae
Suku::  Aphanizomenon  Morren, 1888 Ex Bornet and Flahault
Katso myös
   Aphanizomenon Wikispeciesissä   Aphanizomenon Commonsissa 
Infobox OKNimi-testi OK: 
Aphanizomenon on syanobakteerien suku, joka aiheuttaa leväkukintoja makeissa- ja murtovesissä.
Ulkonäkö ja koko

Elävät Aphanizomenon-syanobakteerit ovat vihreitä, mutta kuollessaan ne muuttuvat turkoosinsinisiksi ja voivat muodostaa maalimaista massaa.
Ne voidaan tunnistaa lajin ja suvun tarkkuudella mikroskoopin avulla. Aphanizomenon-suvulle ovat ominaisia sukkulamaiset rihmakimput. Rihmat koostuvat akineeteistä (kestosoluista) ja heterokysteistä (typensitojasoluista). Rihman solut eivät ole kuroutuneet helminauhamaisesti, vaan ne ovat tasaisemman jaokkeisia kuin Anabaena-rihmat.
Esiintyminen ja vaikutukset

Aphanizomenon-levän kukinnat ovat yleisiä Itämeressä. Siellä siitä ei ole löydetty myrkyllisiä kantoja. Ne voivat kuitenkin tuottaa myrkkyä järvissä. Joistakin aphanizomenon-levistä on löytynyt maksamyrkkyjä ja hermomyrkky anatoksiini-a:ta.
Suvun tyyppilajia Aphanizomenon flosaquae on tavattu makeassa vedessä Euroopassa, Aasiassa, Pohjois- ja Etelä-Amerikassa, Australiassa ja Uudessa Seelannissa.
Sukuun kuuluvia lajeja

Sukuun kuuluu noin kymmenen lajia.
Aphanizomenon akineetti
Aphanizomenon aphanizomenoides
Aphanizomenon flexuosum
Aphanizomenon flos-aquae
Aphanizomenon gracile
Aphanizomenon hungaricum
Aphanizomenon issatschenkoi
Aphanizomenon klebahnii
Aphanizomenon skujae
Aphanizomenon volzii
Aphanizomenon yezoense
Aiheesta muualla

ITIS: Aphanizomenon (englanniksi)
National Center for Biotechnology Information (NCBI): Aphanizomenon, taxonomy (englanniksi)
Global Biodiversity Information Facility (GBIF): Aphanizomenon (englanniksi)
iNaturalist: Aphanizomenon (englanniksi)
Kuollutta Aphanizomenon-sinilevää rannalla.